ELFOGADÓ NYILATKOZAT
Alulírott Olasz Zsolt (anyja születési neve: Főrster Johanna, adóazonosító jele: 8385771158) 8749 Zalakaros, Dózsa utca 11. szám alatti lakos kijelentem, hogy ezennel elfogadom a „ZALAKAROS SPORTJÁÉRT” Közhasznú Közalapítványban (székhely: 8749 Zalakaros, Gyógyfürdő tér 1.) a kuratóriumi tagságot (vezető tisztségviselő tisztséget) 2022. május 26. napjától 2023. 02. 12. napjáig terjedő határozott időre.
Alulírott Olasz Zsolt, mint a „ZALAKAROS SPORTJÁÉRT” Közhasznú Közalapítvány kuratóriumának tagja - azaz vezető tisztségviselője - kijelentem, hogy a Polgári Törvénykönyvről szóló 2013. évi V. törvény (Ptk.) 3:22. § -ában foglalt, a vezető tisztségviselővel szembeni követelményeknek megfelelek az alábbiak szerint:

Tudomásul veszem, hogy nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Továbbá tudomásul veszem, hogy a vezető tisztségviselő ügyvezetési feladatait személyesen köteles ellátni. Kijelentem, hogy nagykorú személy vagyok, akinek cselekvőképességét bíróság e tevékenysége ellátásában nem korlátozta. Kijelentem, hogy foglalkozástól és vezető tisztségviselői tevékenységtől bírói ítélettel jogerősen nem tiltottak el. Kijelentem továbbá, hogy büntetlen előéletű, teljes cselekvőképességgel rendelkező, magyar állampolgár vagyok és a közügyek gyakorlásától eltiltva nem vagyok, ellenem büntetőeljárás nem folyik. Kijelentem, hogy bűncselekmény elkövetése miatt jogerősen szabadságvesztés büntetésre nem ítéltek. Kijelentem, hogy a Büntető Törvénykönyvről szóló 2012. évi C. törvény 61.§ (2) bekezdés h) és i) pontjai alapján nem állok közügyektől eltiltás hatálya alatt.

Kijelentem, hogy tudomásul veszem a Ptk. 3:397. § (3) és (4) bekezdésében foglaltakat, miszerint: az alapítvány kedvezményezettje és annak közeli hozzátartozója nem lehet a kuratórium tagja; az alapító és közeli hozzátartozói nem lehetnek többségben a kuratóriumban. Kijelentem, hogy nem vagyok az alapítvány kedvezményezettje és annak közeli hozzátartozója. Kijelentem, hogy nem vagyok az alapítvány alapítója és közeli hozzátartozója.
Kijelentem, hogy személyemmel kapcsolatban jogszabályban –így különösen a Ptk-ban; illetve az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben (Ectv.)- foglalt kizáró vagy összeférhetetlenségi ok nem áll fenn.

Kijelentem, hogy az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 38. § (1) - (2) bekezdésében és a 39. § (2) bekezdésében foglaltakat tudomásul veszem.
„Ectv. 38. § (1) A döntéshozó szerv, valamint az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

(2) Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

39. § (2) A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.”

Kijelentem továbbá, hogy az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 39. § (1) bekezdésében foglalt kizáró okok egyike sem áll fenn velem szemben.

„Ectv.39. § (1) A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.”

Kijelentem, hogy az alapítvány működésére vonatkozó törvényi rendelkezéseket, valamint az alapító okirat tartalmát ismerem; a jelen nyilatkozatomat erre figyelemmel is teszem.

